বিবৃতিতে বলা হয়, সড়ক পরিবহণ মালিক সমিতির পরামর্শে এবং সড়ক পরিবহণ ও সেতু মন্ত্রণালয়ের নির্দেশে বাংলাদেশ সড়ক পরিবহণ কর্তৃপক্ষ (বিআরটিএ) গত রোববার থেকে সিটিং সার্ভিসের নামে অতিরিক্ত ভাড়া আদায় ও ত্রুটিপূর্ণ যানবাহনের বিরুদ্ধে ভ্রাম্যমাণ আদালত পরিচালনা শুরু করে। কিন্তু পূর্বঘোষিত এ অভিযান শুরুর দিন সকাল থেকেই রাজধানীর সড়ক পরিবহণ খাতে দেখা দেয় চরম বিশৃঙ্খলা, নৈরাজ্য ও জনদুর্ভোগ।